**KAUPPAKIRJA OSAKKEIDEN OSTOSTA (neutraali)**

Sopimuspohja tehty neutraalista näkökulmas­ta tilanteeseen, jossa ICT-firman osakas luopuu osakkuudestaan firmassa yhteisymmärryksessä muiden osakkaiden kanssa ja firma ostaa omia osakkeitaan eli luopuvan osakkaan osakkeet. Samanaikaisesti osakas myös lopettaa työt firmassa ja tämä irtisanoutuminen voidaan tehdä lyhyellä erillisellä irtisanoutumisdokumentilla. Osakassopimuksen kilpailukielto ja muut vastaavat määräykset koskevat edelleen luopuvaa osakasta osakassopimuksen ehtojen mukaisesti.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

#  *Draft 0.1– \_\_.\_\_.20\_\_*

**KAUPPAKIRJA OSAKKEIDEN OSTOSTA**

1. Ostaja

ICT Oy, Y-tunnus 01234567-8,

osoite: Pääkatu1 A, 00100 HELSINKI

2. Myyjä

Olli Osakkainen (010163-007B),

osoite: Tiekatu 1, 00100 ESPOO

3. Kaupan kohde

Kaupan kohteena on ICT Oy -nimisen yhtiön (Y-tunnus 01234567-8) osakkeita yhteensä 100 000 kpl.

4. Kauppahinta ja kauppahinnan maksaminen

Kauppahinta on 2,50 euroa / osake eli yhteensä 250 000 euroa, joka maksetaan kahdessa (2.) yhtä suuressa erässä Olli Osakkaisen tilille FI123456789-87654.

I – erä viikon kuluessa kauppakirjan allekirjoituksesta

II – erä 31.8.20\_\_ mennessä.

5. Omistusoikeuden siirtyminen

Omistusoikeus kaupan kohteeseen siirtyy ostajalle, kun I erä edellä kohdassa 4 mainitusta kauppahinnasta on maksettu.

6. Varainsiirtovero

Tästä kaupasta aiheutuvasta varainsiirtoverosta vastaa ostaja.

7. Muut ehdot

Myyjää koskevan ICT Oy:n osakassopimuksen voimassaolo päättyy kaupan kohteen omistusoikeuden siirtymispäivänä. Myyjää sitovat kuitenkin kyseisen osakassopimuksen xx kohdassa määritellyt velvoitteet myös osakassopimuksen päättymisen jälkeen.

Tämä kauppakirja on tehty kahtena (2) kappaleena, yksi myyjälle ja yksi ostajalle.

**Espoossa 9. toukokuuta 20\_\_**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**ICT Oy**

**Jouko Johtaja Olli Osakkainen**